องค์การอาหารและการเกษตรแห่งสหประชาชาติ เรียกร้องให้ประชาคมโลก ช่วยเหลือประเทศกำลังพัฒนาให้มากขึ้น
ผู้อำนวยการขององค์การอาหารและการเกษตรของสหประชาชาติ กล่าวว่าประชาคมโลก ควรให้ความช่วยเหลือแก่ประเทศกำลังพัฒนา เป็นมูลค่าสามหมื่นล้านดอล
รับฟังรายละเอียดเพิ่มเติมจากคุณประภัสสรอักขราสา การเรียกร้องของเงินทุนช่วยเหลือดังกล่าวจะมีขึ้น ในขณะที่ความหวั่นเกรงกันมากขึ้นว่า ภาวะวิกฤติการณ์ทางการเงินของโลกอาจส่งผลให้มีคนอดอยากหิวโหยเพิ่มขึ้นในปีนี้ ในการแถลงในวันจันทร์ในการมาร่วมการประชุมส่วนภาคพื้นที่กรุงเทพมหานคร ผู้อำนวยการขององค์การอาหารและการเกษตรของสหประชาชาติหรือ FAO นายจาร์ค ดิอุฟ กล่าวว่าภาวะวิกฤติและเศรษฐกิจทั่วโลกจะทำให้สินเชื่อสำหรับเกษตรกรในประเทศกำลังพัฒนาลดลงซึ่งอาจส่งผลให้จำนวนคนอดอยากหิวโหยในภาคพื้นเอเชีย และแปซิฟิกเพิ่มขึ้น ที่ประชุมส่วนภาคพื้นของFAO หารือกันในหลายเรื่อง รวมทั้งปริมาณอาหารการขาดแคลนน้ำ และความเปลี่ยนแปลงของสภาพภูมิอากาศ ตามรายงานของ FAO นั้น จำนวนคนที่รับประทานอาหารไม่พอเพียงกับความต้องการของร่างกาย ในเอเชียและแปซิฟิก มีอยู่ราว 40 ล้านคน ในช่วง 5 ปี ตั้งแต่ปี 2543-2548 แต่ราคาสินค้าโภคภัณฑ์ที่สูงขึ้นมีคนอดอยากหิวโหยเรื้อรังเพิ่มขึ้นอีกราว 41 ล้านคน เฉพาะในเอเชีย ขณะนี้มีคนอดอยากหิวโหยราว 600 ล้านคน ในส่วนภาคพื้นส่วนนี้และมากกว่า 1,000 ล้านคนทั่วโลก